04011142212970008 


ΕΦΗΜΕΡΕ ΤΗΣ ΚΥΒΕΡΝΗΣΕΩΣ 


ΤΉΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1114 

22 Δεκεμβρίου 1997 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης εμβαδού 1,168 
στρέμματα στη θέση «ΠΛΑΤΑΝΙΑΣ ή ΞΗΡΙΑΣ» της 
περιφέρειας Κοινότητας Καινούριου του Νομού 
Φθιώτιδος. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός όρων και περιορισμών δόμησης του χώ¬ 
ρου νεκροταφείου Δήμου Παπάγου (Ν. Αττικής)... 2 

ΑΠΟΦΑΣΕΙΣ 

Τροποποίηση ρυμοτομικού σχεδίου Λαμίας παρά την 
οδό Θερμοπυλών - Μιαούλη - Αλαμάνας και 
Προμηθέως Ν. Φθιώτιδας. 3 


ΑΝΑΔΑΣΩΣΕΙΣ 


ΑΠΟΦΑΣΕΙΣ 

Αριθ. 3651 0) 

Κήρυξη ως αναδασωτέας έκτασης εμβαδού 1,168 στρέμ¬ 
ματα στη θέση «ΠΛΑΤΑΝΙΑΣ ή ΞΗΡΙΑΣ» της περιφέρει¬ 
ας Κοινότητας Καινούριου του Νομού Φθιώτιδος. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της παρ. 3 του άρθρου 117 του 
Συντάγματος. 

2. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας κ.λπ.». 

3. Τις διατάξεις του Ν. 998/79 «Περίπροστασίας των δα¬ 
σών και των δασικών εν γένει εκτάσεων της Χώρας» και 
συγκεκριμένα: 


α.Του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80 

β) 182447/3049/24.9.80. 

5. Τις διατάξεις του άρθρου 29 του Ν. 2081/1992. 

6. Την αριθ. 6747/29.9.97 απόφαση του Γεν. Γραμματέα 
Στ. Ελλάδας «Μεταβίβαση αρμοδιοτήτων στους 
Προϊσταμένους των Δασικών Υπηρεσιών». 

7. Την αριθ. 6063/24.11.97 πρόταση του Δασαρχείου 
Λαμίας από την οποία προκύπτει ότι η έκταση που αναφέ- 
ρεται στο θέμα είχε κατά το χρόνο της καταστροφής της 
που έγινε από πυρκαγιά στις 15.10.97 δασικό χαρακτήρα, 
κατά την έννοια του άρθρου 3 παρ. 2 του Ν. 998/79 και ως 
εκ τούτου επιβάλλεται η κήρυξή της ως αναδασωτέας, α¬ 
ποφασίζουμε: 

Κηρύσσουμε αναδασωτέα με σκοπό την επανεγκατά- 
σταση, με φυσική ή τεχνική αναδάσωση, της δασική βλά¬ 
στησης που καταστράφηκε από πυρκαγιά στις 15.10.97 
τη δημόσια δασική έκταση εμβαδού ενός στρέμματος και 
εκατόν εξήντα οκτώ τετραγωνικών μέτρων που βρίσκεται 
στη θέση «ΠΛΑΤΑΝΙΑΣ» ή «ΞΗΡΙΑΣ» περιφέρειας 
Κοινότητας Καινούριου του Νομού Φθιώτιδας και προσ¬ 
διορίζεται από τα στοιχεία Α, Β, Γ, Δ, Α όπως φαίνονται στο 
συνημμένο διάγραμμα, το οποίο αποτελεί αναπόσπαστο 
μέρος της αποφάσεως αυτής και έχει όρια: 

Ανατολικά: Δημόσια δασική έκταση, 

Δυτικά: Αγροτικός δρόμος, 

Βόρεια: Δημόσια δασική έκταση, 

Νότια: Δημόσια δασική έκταση (ποιμνιοστάσιο Κων. 
Κωστακόπουλου). 

Η απόφαση αυτή ισχύει από της κοινοποιήσεώς της αρ- 
μοδίως (άρθρο 41 Νόμου 998/79) και προ της δημοσιεύ- 
σεώς της στην Εφημερίδα της Κυβερνήσεως (άρθρο 37 
Ν. 3200/55). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 28 Νοεμβρίου 1997 

Με εντολή Γεν. Γραμ. Περιφέρειας 
Ο Διευθυντής Δασών Ν. Φθιώτιδας 
ΔΗ Μ. ΤΣΟΥΤΣΟΣ 

Π ΟΛΕΟΔΟΜ ΙΑ 

ΔΙΑΤΑΓΜΑΤΑ 


( 2 ) 

Καθορισμός όρων και περιορισμών δόμησης του χώρου 
νεκροταφείου Δήμου Παπάγου (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 .Τις διατάξεις των άρθρων 9 και 29 του Ν. Δ/τος 
17.7.1923 «Περί σχεδίων πόλεων κ.λπ.» (Α' 228), όπως με¬ 
ταγενέστερα τροποποιήθηκαν και συμπληρώθηκαν. 

2. Τις διατάξεις των άρθρων 7,8,9 και 28 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), ό¬ 
πως τροποποιήθηκαν με το άρθρο 13 (παρ. 3) του Ν. 
1647/1986 «Οργανισμός Κτηματολογίου και 
Χαρτογραφήσεων Ελλάδας (ΟΚΧΕ) και άλλες σχετικές 
διατάξεις» (Α' 141) και το άρθρο 1 (παρ. 4) του Ν. 
1772/1988) «Τροποποίηση των διατάξεων του Ν. 
1577/1985 ΓΟΚ" και άλλες σχετικές διατάξεις» (Α' 91). 

3. Τις διατάξεις του άρθρου 3 (παρ. 1) του Ν. 2242/1994 
«Πολεοδόμηση περιοχών δεύτερης κατοικίας σε ΖΌ.Ε. 
προστασία φυσικού και δομημένου περιβάλλοντος και 
άλλες διατάξεις (Α' 162)». 

4. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) που προ¬ 
στέθηκε με το άρθρο 27 του Ν. 2081/1992 (Α' 154) και α- 
ντικαταστάθηκε με την παρ. 2α του άρθρου 1 του Ν. 
2469/1997 (Α' 38) 

5. Την 39 1996 γνωμοδότηση του δημοτικού συμβουλί¬ 
ου Δήμου Παπάγου (Ν. Αττικής). 

6. Την 114/1997 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

7. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

8. Την 487/1997 γνωμοδότηση του Συμβουλίου της 


Επικράτειας με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Στο χώρο νεκροταφείου Δήμου Παπάγου (Ν. Αττικής), 
που καθορίστηκε με το από 22.4.1974 Π. Δ/γμα (Δ' 130), ε- 
γκρίνεται η θέση και διάταξη των ανεγερθησομένων για 
την εξυπηρέτηση της λειτουργίας αυτού κτιρίων, όπως 
φαίνεται με κόκκινη γραμμή στο σχετικό πρωτότυπο διά¬ 
γραμμα σε κλίμακα 1:500 που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με 
την 32007/1997 πράξη του και που αντίτυπό του σε φωτο¬ 
σμίκρυνση δημοσιεύεται με το παρόν διάταγμα. 

Άρθρο 2 

Οι όροι και περιορισμοί δόμησης του χώρου νεκροτα¬ 
φείου για την ανέγερση των κατά το προηγούμενο άρθρο 
κτιρίων ορίζονται ως εξής: 

α. Συντελεστής δόμησης: 0,02. 

β. Μέγιστο ποσοστό κάλυψης: δύοτοις εκατό (2%) της 
επιφάνειας του χώρου. 

γ. Μέγιστο επιτρεπόμενο ύψος των ανεγερθησομένων 
κτιρίων: τέσσερα και μισό (4,50) μέτρα εκτός του ύψους 
της πύλης, το οποίο ορίζεται σε 8,50 μέτρα. 

δ. Μέγιστο επιτρεπόμενο ύψος του καμπαναριού του 
ναού: δέκα τέσσερα (14) μέτρα και του τρούλου αυτού έ¬ 
ντεκα (11) μέτρα. 

Άρθρο 3 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και 
Δημοσίων Έργων αναθέτουμε τη δημοσίευση και εκτέλε¬ 
ση του παρόντος διατάγματος. 

Αθήνα, 25 Νοεμβρίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΑΠΟΦΑΣΕΙΣ 

Αριθ. 8053 

Τροποποίηση ρυμοτομικού σχεδίου Λαμίας παρά την οδό 
Θερμοπυλών - Μιαούλη - Αλαμάνας και Προμηθέως Ν. 
Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1 Τις διατάξεις του από 17.7.1923 Ν. Δ. «Περί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής 
αποκεντρώσεως». όπως τροποποιήθηκαν και συμπληρώ¬ 
θηκαν. 

3. Τις διατάξεις του Α.Ν. 314/68, όπως τροποποιήθηκαν 
και συμπληρώθηκαν με το Ν.Δ. 1018/71. 

4. Τους νόμους 2218 και 2240/95 «Περί Νομαρχιακής 
Αυτοδιοίκησης» και την αριθμ. 3492/2.2.95 διαπιστωτική 
πράξη της Νομ. Αυτ/σης Φθ/δας. 

5. Το αριθμ. 183/86 Π. Δ. (ΦΕΚ 70 Α75.6.86) αρμοδιότη¬ 
τες Νομαρχών. 

6. Την αριθμ. 62616/2657/18.9.85 (ΦΕΚ702 Β/1985) κοι¬ 
νή Απόφαση Υπουργών «περί αρμοδιότητας Νομαρχών 
κ.λπ.». 

7. Την αριθμ. ΤΠ 4929/17.6.1991 απόφαση Νομάρχη 


(ΦΕΚ 431 Δ/11.7.91) περί αναθεωρήσεως ρυμοτομικού 
σχεδίου κέντρου οικισμού Λαμίας. 

8. Τις αριθμ. 84/5.3.97 και 320/11.8.97 αποφάσεις του 
Δημοτικού Συμβουλίου του Δήμου Λαμίας. 

9. Την αριθμ. 7229/3.11.1997 εισήγηση του Τμήματος 
Πολ/κών Σχεδίων και Εφαρμογών της Δ/νσης Χωρ. και 
Περ/ντος στο ΣΧΟΠ Ν. Φθ/δας. 

10. Την αριθμ. 91/21.11.97 (πρακτ. 12/97 θέμα 8ον) γνω¬ 
μοδότηση του ΣΧΟΠ Νομού Φθιώτιδας, αποφασίζουμε: 

Εγκρίνουμε την τροποποίηση του ρυμοτομικού σχεδίου 
Λαμίας παρά την οδό Θερμοπυλών - Μιαούλη - Αλαμάνας 
- Προμηθέως ήτοι την μείωση της πρασιάς επί της οδού 
Μιαούλη από 16,00 μ. σε πέντε (5,00) μέτρα. Την κατάρ- 
γηση της στοάς επί της οδού Θερμοπυλών και την επιβο¬ 
λή πρασιάς όπως έχει σημειωθεί στα διαγράμματα για την 
προστασία των αρχαιολογικών ευρημάτων. 

Κάλυψη δαπάνης: Σύμφωνα με το αριθμ. 
20840/20.10.97 έγγραφο του Δήμου Λαμίας προκαλείται 
δαπάνη σε βάρος του προϋπολογισμού του Δήμου το ύ- 
ψος της οποίας δεν δύναται να προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 3 Δεκεμβρίου 1997 

Ο Νομάρχης 
ΕΥΘ. ΠΑΠΑΒΑΣΙΛΕΙΟΥ 






